Teatetahvlisüsteem

Teatetahvlisüsteem (BBS, Bulletin Board System) on kasutajaliidesega server telefoniühendustel põhinevas arvutivõrgus, mis võimaldas helisagedusliku modemiga sissehelistajatel omavahelist suhtlust. Tuntuim sellistest serveritest moodustatud võrk kannab nime FidoNet.
Paljud BBSid võimaldasid kasutajatel ka vahetada faile, mängida mänge jms.
Hilisemal arendamisel loodi BBS-idesse lüüsid Useneti uudistegruppide ja ftp serverite vahel.

BBSid Eestis

Esimesed BBSid tekkisid Eestis 1989. aasta lõpus, FidoNeti kõrgajal 1990. aastate keskel oli Eestis umbes 60 avalikku BBSi.

Eesti FidoNeti administraatorid ja kasutajad korraldasid 1991. aastast alates suvist kogukonnaüritust BBSummer ning 1994. aastast ka talvist üritust BBWinter. Tippaegadel oli neil üritustel osalejaid üle saja, nt 1993. aasta BBSummeril Saarjärvel osales üle 140 inimese.

Vaata ka
FidoNet
elektronpost
Useneti uudistegrupid

Viited

Internet